Jakob Stoustrup har været medlem af det svenske Vetenskapsrådet (Signals and Systems), af [[Norges forskningsråd]], af [[European Research Council]] og af det danske [[Det Frie Forskningsråd|Forskningsråd for Teknologi og Produktion]]. Han har været redaktør, gæsteredaktør og bestyrelsesmedlem for flere internationale, videnskabelige tidsskrifter. Ved flere lejligheder har Jakob Stoustrup optrådt som hovedtaler ved internationale konferencer, ligesom han har optrådt som hovedarrangør af sådanne. Stoustrup er blevet udnævnt af [[The Institute of Electrical and Electronics Engineers, Inc.|IEEE]] som formand for Control Systems Society/Robotics & Automation Society Joint Chapter. I 2008 blev Jakob Stoustrup valgt som formand for en teknisk komité under [http://www.ifac-control.org/ International Federation of Automatic Control], TC6.4. I 2011 blev Jakob Stoustrup udpeget som medlem af Technical Board for [http://www.ifac-control.org/ International Federation of Automatic Control]. Jakob Stoustrup har omfattende samarbejde med erhvervslivet, og har været direktør for to teknologiske start-up virksomheder. Han har ledt adskillige større forskningsprojekter baseret på et større antal videnskabelige bevillinger og kontrakter.
Levende_personer Historie Organisationer Naturvidenskab